《善卷坛》
唐代·虚中

耕荒凿原时，高趣在希夷。大舜欲逊国，先生空敛眉。

五溪清不足，千古美无亏。纵遣亡淳者，何人投所思。

作者简介：唐僧。宜春人。少脱俗从佛，而读书吟咏不辍。居玉笥山二十载，游潇湘，与齐己、尚颜、顾栖蟾为诗友。后住湘西栗成寺，与马希振情好甚笃。又时时贻诗司空图，图亦推重之。有《碧云集》。